I-Enactus

I **-Enactus World Cup**, nofana **i-Enactus**, yiphaliswano yokwethula amaphrojekthi wezenhlalakahle weentjhabatjhaba wabafundi beyunivesithi ohlelwe yi-Enactus, ihlangano yamazwe ngamazwe engenzi inzuzo esekelwe e -New York City . Umqhudelwano ogade waziwa nge **-Students in Free Enterprise** nofana **i-SIFE** bewubanjwa qobe mnyaka kusukela ngo-1975. As of 2024 , amazwe ama-33 abambe iqhaza emncintiswaneni.

## Umlando
Ihlangano le yasungulwa ngo-1975 e-United States njengephrojekthi ye- National Leadership Institute ngaphasi kwebizo elithi Students In Free Enterprise nofana i-SIFE. Bekuyiphaliswano wokwethula iphrojekthi yabosomabhizinisi beentjhabatjhaba wabafundi beyunivesithi ebewuhlelwe yi-Enactus, ihlangano engenzi inzuzo yamazwe ngamazwe ese -Springfield, e-Missouri .      .Ngomnyaka ka-2021, bekuneenqhema ze-Enactus ezili-1,730 emakholijiini namayunivesithi emazweni ama-35 anabafundi abangaba zi-500,000. 

Umnqopho wephrojekthi bekukwenza abafundi bathabe ngomnotho wemakethe yamahhala begodu babacwilise endimeni yabosomabhizinisi namakhamphani ngaphakathi komnotho wemakethe. Igadango leli belisebenza e-US kwaphela, lapho inani lamathimu ahlanganyelako nabafundi lakhula khona ngokuthe ngcembe. Ngo-1995, abafundi be- University of Nebraska-Lincoln babeka isisekelo sokukhula kwephasi loke lokha nababuya e-US baya emazweni wabo. NgoNobayeni wee-2012, ihlangano leyo yabizwa ngokuthi yi-Enactus ngemva kokuhlola kwamalunga yibhodi. 

Mhlana ali-13 kuNtaka 2023, uMongameli no-CEO we-Enactus, u-Robyn Fehrman, wamemezela bona i-Enactus United States ne-Enactus Global bazokuvala imisebenzi yayo yangelanga ekupheleni kukaRhoboyi 2023 ngokuveza iintjhijilo zeezimali.  U-Fehrman wathi izehlakalo ze-Enactus nezahluko zingaragela phambili nokusebenza ngokuzijamela.

Mhlana ali-15 kuMhlolanja 2024, kwamenyezelwa bona iPhrojekthi ye-Resolution yeenhlangano ezingenzi inzuzo yamazwe ngamazwe izakuzibophelela ngemali nabantu ukwakha kabutjha i-Enactus Global begodu yenze enye yeenhlangano ezinkulu khulu ezingenzi inzuzo ekuhlanganisweni koburholi belutjha nobusomabhizinisi bezenhlalakahle – ukuhlanganyela abantu abatjha abangaphezu kwe-40,000 qobe mnyaka pheze emazweni ama-1000.  Ngomhlana ali-24 kuNtaka 2025, umsunguli we-Resolution Project kanye nomphathi omkhulu, u-George Tsiatis, watlola i-op-ed ku- Stanford Social Innovation Review acacisa ikambiso yokuhlanganiswa hlangana neenhlangano ezimbili. 

### Iphaliswano
Iphaliswano lliba khona qobe mnyaka kusukela ngo-1975 ngemva kokusungulwa mmeli we-Texas u-Robert T. Davis, ekuthomeni owabizwa ngokuthi ma-Students in Free Enterprise nofana i-SIFE.   kusukela ngomnyaka we-2021 , amazwe ama-33 abambe iqhaza ephgaliswaneni  IYunivesithi ye-Al-Azhar ye -Egypt yathumba umncintiswano wango-2020.  Ngebanga lomtlhago we-COVID-19, umqhudelwano wango-2021 wabanjelwa nge-inthanethi, umnqobi waba mhlana ali-6 kuNobayeni weYunivesithi ye-Egypt.  I-2022 Enactus World Cup yabanjwa mhlazi-30 kuMgwengweni – mhlana ali-2 kuSinyikhaba ngo 2022 e-Puerto Rico, begodu umnqobi bekuyi -Ain Shams University  ye Egypt.   Umcimbi wango-2023 bewuhlelelwe mhlazi-17 ukuya ku-20 kuNobayeni 2023 e- Utrecht, e-Netherlands.  Umnyanya we-2024 bewubanjelwe e -Astana, e-Kazakhstan lapho i-Tunis Business School evela e-Tunisia yathumba umnyanya lo. 

### Ukuphatha

Ngomnyaka ka-2014, umphathi owayengu-Sam M. Walton SIFE Fellow (njengombana abeluleki be-SIFE bebaziwa ngaleso sikhathi) watlola imemori malungana nesipiliyoni sakhe ne-SIFE. Igama lencwadi  elithi, *How High Is Up*, beyigxeka ukuphathwa kwe-SIFE nemikghwa yokuziphatha. Ngomphumela, ibhodo ye-SIFE yathumela iphenyo elizijameleko elabangela amatjhuguluko amanengi eenlawulweni zangaphakathi kwama nrhwebo. 

## Iinkomba